CELEX: 52006PC0138(01)
Language: fi
Date: 2006-03-21
Title: Ehdotus neuvoston päätös Euroopan yhteisöjen ja niiden jäsenvaltioiden sekä Albanian tasavallan välisen vakautus- ja assosiaatiosopimuksen allekirjoittamisesta Euroopan yhteisön puolesta

Tärkeä oikeudellinen huomautus

|

52006PC0138(01)

Ehdotus Neuvoston päätös Euroopan yhteisöjen ja niiden jäsenvaltioiden sekä Albanian tasavallan välisen vakautus- ja assosiaatiosopimuksen allekirjoittamisesta Euroopan yhteisön puolesta  /* KOM/2006/0138 lopull. */  

	[pic] | EUROOPAN YHTEISÖJEN KOMISSIO |Bryssel 21.03.2006KOM(2006) 138 lopullinen2006/0044 (AVC)EhdotusNEUVOSTON PÄÄTÖSEuroopan yhteisöjen ja niiden jäsenvaltioiden sekä Albanian tasavallan välisen vakautus- ja assosiaatiosopimuksen allekirjoittamisesta Euroopan yhteisön puolestaEhdotusNEUVOSTON JA KOMISSION PÄÄTÖSEuroopan yhteisöjen ja niiden jäsenvaltioiden sekä Albanian tasavallan välisen vakautus- ja assosiaatiosopimuksen tekemisestä(KOMISSION ESITTÄMÄT)PERUSTELUT1. Oheiset kaksi ehdotusta ovat Euroopan yhteisöjen ja niiden jäsenvaltioiden sekä Albanian tasavallan, jäljempänä ’Albania’, välisen vakautus- ja assosiaatiosopimuksen allekirjoittamista ja tekemistä varten tarvittavat säädökset: i) ehdotus neuvoston päätökseksi sopimuksen allekirjoittamisesta ja ii) ehdotus neuvoston ja komission päätökseksi sopimuksen tekemisestä.2. Tällä hetkellä Albanian suhteita Euroopan yhteisöön säännellään kauppaa sekä kaupallista ja taloudellista yhteistyötä koskevalla sopimuksella, joka allekirjoitettiin toukokuussa 1992 ja joka tuli voimaan 4. joulukuuta 1992.3. Komissio antoi 6. kesäkuuta 2001 neuvostolle kertomuksensa Albanian kanssa tehtävää vakautus- ja assosiaatiosopimusta koskevia neuvotteluja valmistelevan EU:n ja Albanian välisen korkean tason ohjausryhmän työskentelystä (KOM(2001) 300). Kertomuksessa todettiin, että vakautus- ja assosiaatiosopimusta koskevien neuvottelujen aloittaminen on paras keino jatkaa poliittisia ja taloudellisia uudistuksia ja rohkaista Albaniaa jatkamaan rakentavaa ja maltillista vaikutustaan alueella. Tämän perusteella kertomuksessa suositettiin sopimusneuvottelujen aloittamista. Neuvotteluohjeita koskeva komission suositus annettiin ja toimitettiin neuvostolle 10. joulukuuta 2001. Neuvosto vahvisti neuvotteluohjeet 21. lokakuuta 2002.4. Komissio aloitti neuvottelut Tiranassa 31. tammikuuta 2003. Seitsemän virallisen neuvottelukierroksen jälkeen vakautus- ja assosiaatiosopimus parafoitiin Tiranassa 18. helmikuuta 2006.5. Vakautus- ja assosiaatiosopimuksen pääkohtia ovat-  poliittisen vuoropuhelun käynnistäminen Albanian kanssa,-  alueellisen yhteistyön lisääminen ja mahdollisuus perustaa vapaakauppa-alueita alueen maiden välillä,-  mahdollisuus perustaa vapaakauppa-alue yhteisön ja Albanian välillä kymmenen vuoden kuluessa sopimuksen voimaantulosta,-  työntekijöiden liikkuvuus, sijoittautumisvapaus, palvelujen tarjoaminen sekä maksuliikenne ja pääomanliikkeet,-  Albanian sitoutuminen lähentämään lainsäädäntöään EY:n lainsäädäntöön erityisesti sisämarkkinoiden avainalueilla,-  yhteistyö Albanian kanssa useilla aloilla, kuten oikeuden, vapauden ja turvallisuuden aloilla,-  sopimuksen täytäntöönpanoa valvovan vakautus- ja assosiaationeuvoston, vakautus- ja assosiaatiokomitean sekä parlamentaarisen vakautus- ja assosiaatiovaliokunnan perustaminen.6. Vakautus- ja assosiaatiosopimus korvaa Euroopan yhteisön ja Albanian välisen kauppaa sekä kaupallista ja taloudellista yhteistyötä koskevan sopimuksen. Poikkeuksellisten kaupan toimenpiteiden käyttöönotosta Euroopan unionin vakautus- ja assosiaatioprosessiin osallistuville tai siihen yhteydessä oleville maille ja alueille sekä asetuksen (EY) N:o 2820/98 muuttamisesta ja asetusten (EY) N:o 1763/1999 ja (EY) N:o 6/2000 kumoamisesta 18. syyskuuta 2000 annetussa neuvoston asetuksessa (EY) N:o 2007/2000[1] säädettyjä suotuisampia kauppamyönnytyksiä sovelletaan edelleen rinnan vakautus- ja assosiaatiosopimuksen kanssa.7. Komissio pyytää neuvostoa hyväksymään tarkoitusta varten perustetun erityiskomitean (COWEB) kanssa tiiviissä yhteistyössä käytyjen neuvottelujen tulokset ja aloittamaan menettelyt sopimuksen allekirjoittamiseksi ja tekemiseksi oheisten kahden ehdotuksen perusteella.8. Molemmilla Euroopan yhteisöillä (Euroopan yhteisö ja Euroopan atomienergiayhteisö) on omat menettelynsä sopimuksen allekirjoittamista ja tekemistä varten:a) allekirjoituksen osalta EY:n perustamissopimuksen 300 artiklan 2 kohdan ensimmäisen alakohdan ensimmäisessä virkkeessä määrätään, että neuvosto tekee erillisen päätöksen Euroopan yhteisön puolesta tehtävän sopimuksen allekirjoittamisesta. Euroopan atomienergiayhteisön perustamissopimuksessa ei ole tällaista määräystä;b) sopimuksen tekemisen osalta:-  neuvosto tekee sopimuksen Euroopan yhteisön puolesta perustamissopimuksen 310 artiklan nojalla saatuaan Euroopan parlamentin puoltavan lausunnon,-  neuvosto hyväksyy sopimuksen Euroopan atomienergiayhteisön puolesta Euroopan atomienergiayhteisön perustamissopimuksen 101 artiklan toisen kohdan mukaisesti ennen kuin komissio tekee sen lopullisesti.9. Edellä sanotun mukaisesti komissio pyytää neuvostoa i) tekemään päätöksen sopimuksen allekirjoittamisesta Euroopan yhteisön puolesta ja (ii) tekemään sopimuksen Euroopan yhteisön puolesta sekä antamaan hyväksyntänsä, jotta Euratom voi tehdä sopimuksen.Sopimus tulee voimaan vasta sitten, kun kaikki jäsenvaltiot ovat ratifioineet sen.EhdotusNEUVOSTON PÄÄTÖSEuroopan yhteisöjen ja niiden jäsenvaltioiden sekä Albanian tasavallan välisen vakautus- ja assosiaatiosopimuksen allekirjoittamisesta Euroopan yhteisön puolestaEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 310 artiklan yhdessä 300 artiklan 2 kohdan ensimmäisen alakohdan ensimmäisen virkkeen kanssa,ottaa huomioon komission ehdotuksen[2],sekä katsoo seuraavaa:1.  Euroopan yhteisöjen ja niiden jäsenvaltioiden sekä Albanian välistä vakautus- ja assosiaatiosopimusta koskevat neuvottelut Albanian tasavallan kanssa on saatu päätökseen.2.  Tämän sopimuksen kauppaa koskevat määräykset ovat luonteeltaan poikkeuksellisia ja liittyvät vakautus- ja assosiaatioprosessin yhteydessä toteutettavaan politiikkaan; ne eivät muodosta Euroopan unionille ennakkotapausta yhteisön kauppapolitiikassa suhteessa muihin yhteisön ulkopuolisiin maihin kuin Länsi-Balkanin maihin.3.  Näin ollen 18 päivänä helmikuuta 2006 parafoitu sopimus olisi allekirjoitettava Euroopan yhteisön puolesta sillä edellytyksellä, että sopimus tehdään myöhemmin,ON PÄÄTTÄNYT SEURAAVAA:Ainoa artiklaNeuvoston puheenjohtaja oikeutetaan nimeämään henkilö(t), jolla (joilla) on valtuudet allekirjoittaa Euroopan yhteisön puolesta Euroopan yhteisöjen ja niiden jäsenvaltioiden sekä Albanian tasavallan välinen vakautus- ja assosiaatiosopimus sillä edellytyksellä, että sopimus tehdään myöhemmin.Tehty BrysselissäNeuvoston puolestaPuheenjohtaja2006/0044 (AVC)EhdotusNEUVOSTON JA KOMISSION PÄÄTÖSEuroopan yhteisöjen ja niiden jäsenvaltioiden sekä Albanian tasavallan välisen vakautus- ja assosiaatiosopimuksen tekemisestäEUROOPAN UNIONIN NEUVOSTO ja EUROOPAN YHTEISÖJEN KOMISSIO, jotkaottavat huomioon Euroopan yhteisön perustamissopimuksen ja erityisesti sen 310 artiklan yhdessä 300 artiklan 2 kohdan ensimmäisen alakohdan viimeisen virkkeen ja 300 artiklan 3 kohdan toisen alakohdan kanssa,ottavat huomioon Euroopan atomienergiayhteisön perustamissopimuksen ja erityisesti sen 101 artiklan toisen kohdan,ottavat huomioon komission ehdotuksen,ottavat huomioon Euroopan parlamentin puoltavan lausunnon[3],ottavat huomioon Euroopan atomienergiayhteisön perustamissopimuksen 101 artiklaan perustuvan neuvoston hyväksynnän,sekä katsovat seuraavaa:(1) Euroopan yhteisöjen ja niiden jäsenvaltioiden sekä Albanian tasavallan välinen vakautus- ja assosiaatiosopimus allekirjoitettiin Euroopan yhteisön puolesta [Brysselissä/Luxemburgissa] […] 2006 sillä edellytyksellä, että se tehdään myöhemmin [...] tehdyn neuvoston päätöksen N:o …/…/EY[4] mukaisesti.(2) Sopimuksen kauppaa koskevat määräykset ovat luonteeltaan poikkeuksellisia ja liittyvät vakautus- ja assosiaatioprosessin yhteydessä toteutettavaan politiikkaan; ne eivät muodosta Euroopan unionille ennakkotapausta yhteisön kauppapolitiikassa suhteessa muihin yhteisön ulkopuolisiin maihin kuin Länsi-Balkanin maihin.(3) Sopimus olisi hyväksyttävä,OVAT PÄÄTTÄNEET SEURAAVAA:1 artiklaHyväksytään Euroopan yhteisön ja Euroopan atomienergiayhteisön puolesta Euroopan yhteisöjen ja niiden jäsenvaltioiden sekä Albanian tasavallan välinen vakautus- ja assosiaatiosopimus liitteineen ja pöytäkirjoineen sekä päätösasiakirjaan liitetyt yhteiset julistukset ja yhteisön julistus.Ensimmäisessä kohdassa tarkoitettujen asiakirjojen tekstit ovat tämän päätöksen liitteenä.2 artikla1. Vakautus- ja assosiaationeuvostossa sekä vakautus- ja assosiaatiokomiteassa, silloin kun sillä on vakautus- ja assosiaationeuvoston antamat valtuudet, vahvistettavan yhteisön kannan määrittelee komission ehdotuksesta neuvosto tai asianmukaisissa tapauksissa komissio itse, kumpikin perustamissopimusten asiaa koskevien määräysten mukaisesti.2. Neuvoston puheenjohtaja toimii vakautus- ja assosiaatiosopimuksen 117 artiklan mukaisesti vakautus- ja assosiaationeuvoston puheenjohtajana. Vakautus- ja assosiaatiokomitean puheenjohtajana toimii komission edustaja komitean työjärjestyksen mukaisesti.3. Neuvosto päättää vakautus- ja assosiaationeuvoston päätösten ja komissio vakautus- ja assosiaatiokomitean päätösten julkaisemisesta Euroopan unionin virallisessa lehdessä tapauskohtaisesti.3 artiklaNeuvoston puheenjohtaja oikeutetaan nimeämään henkilö(t), jolla (joilla) on valtuudet tallettaa sopimuksen 135 artiklassa tarkoitettu hyväksymisasiakirja Euroopan yhteisön puolesta. Komission puheenjohtaja tallettaa hyväksymisasiakirjan Euroopan atomienergiayhteisön puolesta.Tehty BrysselissäNeuvoston puolesta Komission puolestaPuheenjohtaja Puheenjohtaja [1] EYVL L 240, 23.9.2000, s. 1, asetus sellaisena kuin se on viimeksi muutettuna asetuksella (EY) N:o 1946/2005 (EYVL L 312, 29.11.2005, s. 1).[2] EYVL C [...], [...], s. [...].[3] EYVL C [...], [...], s. [...].[4] EYVL C [...], [...], s. [...].